#### RKP 3316 ZATVOR U ŠIBENIKU

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2022. € | Plan 2023. | Izvršenje 2023. | Indeks izvršenje 2023./plan 2023. | Indeks izvršenje 2023./2022. |
| *A630000* | 2.720.692,63  | 3.153.563,00 | 3.115.611,41 | 98,79 | 114,52 |

U okviru ove aktivnosti sredstva su utrošena za financiranje rashoda za zaposlene,materijalnih i financijskih rashoda, te rashoda za nabavu proizvedene dugotrajne imovine , potrebnih za redovan rad i funkcioniranje zatvorskog sustava.

IZVOR 11

**31 Rashodi za zaposlene** iznose 2.485.256 € čine 99,99 % od planiranih sredstava za 2023. Godinu. Isti su veći za 15,90 % u odnosu na prethodno razdoblje što je rezultat isplaćenog većeg iznosa za plaće zaposlenika zbog povećanja osnovice za isplatu plaća, isplate privremenog dodatka na plaću („NN“- 65/2023.) od isplate plaće za lipanj 2023. godine, te isplate dodatka na plaću državnim službenicima i namještenicima („NN“- 97/2023) od plaće za kolovoz 2023. godine. Isplaćeni iznos plaća za prekovremeni rad manji je za 12,3 % zbog manjeg broja sprovođenja zatvorenika u druga kaznena tijela i zatvorsku bolnicu. Isplaćeni iznos plaća za prekovremeni rad manji je za 12,3 % zbog manjeg broja sprovođenja zatvorenika u druga kaznena tijela i zatvorsku bolnicu. Rashodi za zaposlene (jubilarne nagrade, pomoći za bolovanje, rođenje djeteta i smrtni slučaj,otpremnine) iznose 65.124,14 € i manji su za 8% u odnosu na prethodno razdoblje.

**32 Materijalni rashodi** iznose 523.531,78 € i čine 94,36 % od planiranih sredstava za 2023. godinu. Isti su utrošeni za naknade troškova zaposlenima u iznosu 65.149,37 €, rashode za materijal i energiju u iznosu 335.210,15 €, rashode za usluge u iznosu 94.880,85 € i ostale nespomenute rashode poslovanja u iznosu 28.291,41 €.

U okviru ove pozicije osiguravaju se sredstva za smještaj zatvorenika, koji uključuje osiguranje odgovarajućih pripremljenih i posluženih obroka, materijal za propisano održavanje i čišćenje prostorija u kojima borave zatvorenici, materijal za održavanje osobne higijene zatvorenika, grijanje prostora u zimskim mjesecima, higijenskih potrepština koja se nabavljaju na razini kaznenih tjela, sredstva za osiguranje čistoće rublja, odjeće, obuće i posteljine. Zatvorenicima se osigurava posteljina i ručnici te rublje, odjeća i obuća ukoliko je potrebna. Osigurava se i liječenje kroz mjere i aktivnosti zdravstvene zaštite kvalitetom i opsegom određenim u javnom zdravstvu za osigurane osobe iz obveznoga zdravstvenoga osiguranja, a onima koji nemaju zdravstveno osiguranje isto se osigurava na teret sredstava osiguranih unutar ove pozicije. Osobe na izdržavanju kazne zatvora potiču se na rad i omogućuje im se rad u zatvoru ili izvan zatvora , za što se zatvorenicima isplaćuje naknada. Za uredno funkcioniranje kaznenog tijela nabavlja se uredski materijal i drugi potreban materijal.

**34 Financijski rashodi** iznose1.274,79 € čine 95,85 % od planiranih sredstava za 2023. godinu i utrošeni su za bankarske usluge i usluge platnog prometa.

**42 Rashodi za nabavu proizvedene dugotrajne imovine** iznose 24.594,26 € i utrošeni su nabavu uredskog materijala i opreme u iznosu 6.923,88 € i nabavu instrumenata, uređaja i strojeva u iznosu 17.670 38 €.

**45 Rashodi za dodatna ulaganja na nefinancijskoj imovini** iznose 27.718,30 € i odnose se na rashode za obnovu poda i odvoda u zatvorskoj kuhinji u iznosu 18.538,30 € ,rashode za izradu energetskog certifikata u iznosu 3.750 € i troškove servisa i promjene ventila u kotlovnici u iznosu 5.430 €.

IZVOR 41

Prihodi od igara na sreću iznose 53.236,28 eur, a odnose se na doznačena sredstva od igara za sreću u području pružanja potpore provođenju pojedinačnog programa izvršavanja kazne zatvora/odgojne mjere Uprave za zatvorski sustav i probaciju Ministarstva pravosuđa i uprave. Temeljem sklopljenog ugovora Udruzi „ANST 1700“ Split za provođenje projekta „Pitanje kulture“ isplaćeno je 8.161,48 eur , Udruzi „ANST 1700“ Split za provođenje projekta „Pitanje kulture“ III godina provođenja u iznosu 19.990,19 eur i Udruzi „Liga za prevenciju ovisnosti“ Split za provođenje projekta“Dok sam unutra da naučim nešto“ isplaćeno je 25.084,61 eur.

**A630113 IZVRŠAVANJE KAZNE ZATVORA, MJERE PRITVORA I ODGOJNE MJERE (IZ EVIDENCIJSKIH PRIHODA)**

|  |  |  |  |  |  |
| --- | --- | --- | --- | --- | --- |
| Aktivnost | Izvršenje 2022. | Plan 2023. | Izvršenje 2023. | Indeks izvršenje 2023./plan 2023. | Indeks izvršenje 2023./2022. |
| *A630113* | 17.341,01 | 10.087 | 5.024,85 | 49,81 | 28,98 |

IZVOR 31

Prihodi koji se u riznici iskazuju evidencijski koriste se za podmirivanje materijalnih i rashoda poslovanja za poboljšanje uvjeta života i rada zatvorenika, te kapitalne izdatke, namijenjena su za pokriće rashoda vezanih uz obavljanje vlastite djelatnosti te za ulaganja u opremu, uređaje i strojeve potrebne za obavljanje vlastite djelatnosti u radionicama kao i za poboljšanje uvjeta za rad zatvorenika.

Vlastiti prihodi u iznosu 5.024,85 € utrošeni su za pokriće materijalnih rashoda zbog nedostatnih proračunskih sredstava i to: 1.878,28 € za pokriće rashoda za uredski materijal i ostale materijalne rashode, 307,36 € za pokriće troškova za materijal i sirovine i lijekove, 105,97 € za pokriće rashoda za materijale i dijelove za tekuće i investicijsko održavanje postrojenja i opreme, 335,44 € za pokriće rashoda za sitni inventar i auto gume,335,70 € za pokriće rashoda za usluge tekućeg i investicijskog održavanja,293,37 € za pokriće rashoda za zdravstvene i veterinarske usluge,103,42 €za pokriće rashoda za reprezentaciju i 159,52 € za pokriće ostalih nespomenutih rashoda. Dio ostvarenih vlastitih prihoda u iznosu 1.505,79 € utrošen je za pokriće rashoda za nabavu proizvedene dugotrajne imovine.

Osoba za kontakt: Marijana Kljaić

Tel. 022/668-007

 U P R A V I T E L J

 Goran Čuljak